Дэмакраты, кіраўнікі партый крыху прымітыўна падыходзяць да пытанняў бяспекі, канспірацыі. Я некалькі разоў гаварыў пра гэта і Мілінкевічу, і Жаляпаву — ніхто не звяртае ўвагі. Трэба ўлічваць, што сёння ледзь не галоўная спецслужба — Аператыўна-аналітычны цэнтр пры "прэзідэнце", дзе ўсю ідэалагічную працу вядзе Талсташоў Аляксандр Алегавіч, былы начальнік галоўнага ўпраўлення абароны канстытуцыйнага ладу і барацьбы з тэрарызмам КДБ, дастаткова хітры. Калі КДБ ўяўляе сабой такую класічную спецслужбу, дзе выкарыстоўваюцца агентурна-аператыўныя сродкі, то ААЦ больш выкарыстоўвае тэхнічныя сродкі і задзейнічае афіцэрскі склад.